Diari Oficial de la Generalitat Valenciana


Sumari del DOGV 1650, del 25-10-1991 (1991/822996)

ORDRE conjunta de 15 d'octubre de 1991, del Conseller d'Obres Publiques, Urbanisme i Transports i del Conseller de Treball i Afers Socials, per la qual es convoquen ajudes per a la desaparició de l'habitatge precari en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/10/15/(3)/dof/vci/html**

### Dades del document

Número de DOGV
:   1650

Data del DOGV
:   25-10-1991

Secció del DOGV
:   DISPOSICIONS GENERALS

Número del document
:   1991/822996


Data del document
:   15-10-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre conjunta, de 15 d'octubre de 1991, del Conseller d'Obres Públiques, Urbanisme i Transports i del Conseller de Treball i Afers Socials, per la qual es convoquen ajudes per a la desaparició de l'habitatge precari en l'àmbit de la Comunitat Valenciana.  
D'acord amb la disposició final 2a. del Decret 132/1990, de 23 de juliol, es va dictar l?Ordre conjunta del Conseller d'Obres Públiques, Urbanisme i Transports i del Conseller de Treball i Afers Socials, d?1 d'octubre de 1990, la finalitat prioritària de la qual ha estat facilitar la posada en marxa i l'aplicació del Pla Integral de Desaparició de l?Habitatge Precari a la Comunitat Valenciana. S'ha començat per l?elaboració d'un cens de la població amb habitatges precaris a la Comunitat Valenciana, la confecció dels plans de Desaparició de l?Habitatge Precari a tots els municipis inclosos en el cens i la preparació d'actuacions dirigides a l'adquisició de sòl i d'un habitatge en el mercat secundari.  
En la línia iniciada d'aconseguir les etapes de l?objectiu que pretén el citat Pla Integral, el Consell de la Generalitat, en la reunió de 30 de juliol de 1991, ha autoritzat la inclusió en l'annex de transferències de capital del programa 431.10, Arquitectura i Habitatge, de la línia de subvenció 715/000/91, dotada amb 165.410.427 PTA i la finalitat de la qual és la concessió d'ajudes als ajuntaments per a actuacions de supressió de l?habitatge precari.  
D'altra banda, atès que l'Ordre conjunta d?1 d'octubre de 1990 té un abast temporal limitat a les subvencions de l'exercici de 1990, és oportú dictar una nova ordre la regulació de la qual puga aplicar-se a successives convocatòries d'ajudes.  
En virtut d'això, i a l?empara del Decret del Consell de la Generalitat Valenciana 132/1990, de 23 de juliol,  
ORDENE:  
Article primer. Finalitat i àmbit.  
1. Tots els ajuntaments de la Comunitat Valenciana en els municipis de la qual hi haja el problema de l?habitatge precari podran sol·licitar les ajudes que es comprenen en aquesta ordre, amb la finalitat de contribuir-ne a la desaparició i facilitar l'accés a l?habitatge de la població afectada i la integració social d'aquesta.  
2. A l?efecte d'aquesta ordre s'entén per habitatge precari aquell habitacle que, sent utilitzat com a residència humana, no tinga les característiques i condicions d'habitatge, ni siga susceptible de convertir-se en habitatge.  
Article segon. Classes d'ajudes.  
1. Les ajudes a les quals es refereix l'article anterior, que tinguen com a finalitat facilitar l'accés a l'habitatge de la població afectada, consistiran en subvencions finalistes per a:  
a) Adquisició d'habitatge, inclosa la reparació i, si escau, la rehabilitació. També la reparació dels habitatges que es trobassen afectats en els objetius de l'article primer.  
b) Adquisició de sòl per a la promoció d'habitatges de protecció oficial, quan l'ajuntament sol·licitant manque de béns patrimonials que puga destinar a la construcció d'habitatges.  
c) Instal·lació d'allotjaments provisionals que tinga la Generalitat Valenciana, o subvencions per a la seua adquisició i instal·lació, després de justificar l?oportunitat d'aquesta solució transitòria i de l?organització dels oportuns serveis socials de suport que faciliten una millor integració social, quan es dote al col·lectiu afectat d'habitatges definitius.  
La promoció d'habitatges de nova construcció s'efectuarà d'acord amb la normativa vigent sobre actuacions protegides en matèria d'habitatge.  
2. Quan es tracte d'adquirir l?habitatge, el preu de compra no haurà d'excedir del preu que resulte d'aplicar la normativa continguda en el Reial Decret 224/1989, de 3 de març (article 12.2g), referent a l'adquisició d'habitatge usat o disposició que el substituesca, llevat que concórreguen circumstàncies excepcionals justificades com cal. La superfície màxima d'aquests habitatges no ultrapassarà els 90 m2 de superfície útil, amb els marges d'augments que en funció de la composició familiar autoritza la normativa de promoció pública d'habitatges de protecció oficial.  
En qualsevol cas, les excepcions per raó de preu o superfície, requeriran l'autorització expressa de la Direcció General d'Arquitectura i Habitatge.  
3. A fi de facilitar les actuacions enumerades anteriorment i la integració social que es pretén, es podran sol·licitar les següents ajudes:  
a) Ajudes per a equipament bàsic dels habitatges.  
b) Ajudes per a actuacions complementàries d'integració social.  
Article tercer. Finançament.  
L'import global màxim de les ajudes que es podran concedir durant aquest exercici econòmic és de 212.276.557 PTA, les quals es finançaran a càrrec de la línia de subvenció 715/000/91 del programa 431.10, Arquitectura i Habitatge, i de 35.572.914 PTA per a ajudes d'equipament bàsic dels habitatges, a càrrec de la línia de subvenció 701/000/91 del programa 313.10 i de 03.580.751 PTA per a actuacions complementàries d'integració social a càrrec de la línia de subvenció 405/000/91 del programa 313.10.  
Article quart. Requisits:  
Els ajuntaments sol·licitants hauran de reunir i acreditar mitjançant document escaient, els següents requisits:  
1. Trobar-se el municipi inclós en el cens de població amb habitatge precari, o haver-hi presentat la corresponent sol·licitud per reunir les condicions per a la inclusió. Haurà de prestar la col·laboració necessària a aquest efecte, d'acord amb l?Institut Valencià de l?Habitatge, SA i la Direcció General de Serveis Socials.  
2. Presentar un pla de recol·locació de la població afectada, en la memòria del qual es farà una anàlisi de les característiques sòcio-econòmico-culturals del col·lectiu, problemàtica que planteja, possible segmentació d'aquest per grups més homogenis, alternatives d'actuacions i valoració estimada, i fases d'execució, i l'ajuntament concretarà les aportacions (sòl propi, edificis municipals, serveis socials de suport i seguiment, col·laboració econòmica en adquisicions, rehabilitació i, si s'escau, reparació d'habitatges usats).  
3. No tenir béns patrimonials que puguen destinar-se al compliment dels objectius del pla de recol·locació.  
4. Assumir per acord del ple de la corporació els següents compromisos:  
a) Acceptació de les obligacions que conté aquesta ordre, i les que preveu la Llei de Pressupostos de la Generalitat Valenciana en matèria de subvencions.  
b) Aprovació i execució del pla de recol·locació acceptant les modificacions que, per raons tècniques, puga introduir-hi l'administració convocant de les ajudes.  
c) Aportacions a càrrec de la corporació d'acord amb el pla de recol·locació,. acreditant que hi ha crèdit mitjançant certificació de l?interventor o secretari interventor o comprometent-se a consignar-lo oportunament, d'acord amb les fases d'execució previstes en l?esmentat pla, quan es tracte d'aportacions econòmiques.  
d) Comunicar a la Conselleria d'Obres Públiques, Urbanisme i Transports l?obtenció de subvencions o ajudes per a la mateixa finalitat procedents de qualssevol administracions o ens públics.  
e) Facultar l'alcalde per a sol·licitar les ajudes que preveu aquesta ordre i subscriure els documents necessaris per a l?efectivitat de les actuacions de col·laboració aprovades.  
5. En el supòsit de concessió de subvenció, s'haurà d'aportar en el termini màxim de dos mesos, a partir de la notificació de la resolució corresponent, el programa d'execució temporal d'actuacions i, si la destinació fora l?execució d'obres, un exemplar del projecte tècnic o memòria valorada si l?import de les obres no ultrapassa els cinc milions de pessetes.  
Article cinqué. Sol·licitud, lloc i termini de presentació.  
1. Les sol·licituds, emplenades com cal i signades i acompanyades dels documents acreditatius dels requisits indicats en l'article anterior, es presentaran en la Direcció General de Serveis Socials o en la forma prevista en l'article 66 de la vigent Llei de Procediment Administratiu.  
2. El termini de presentació és de 10 dies naturals a partir de l'endemà de la publicació d'aquesta ordre.  
3. Es consideraran presentats en termini hàbil les sol·licituds realitzades a l'empara de l'Ordre d?1 d'octubre de 1990 que no haguessen obtingut ajudes per falta de crèdit, però hauran de completar la documentació i l'ajustaran a allò exigit per aquesta ordre.  
Article sisè. Criteris de concessió d'ajudes.  
- Les ajudes que estableix aquesta ordre s'atorgaran, dins dels límits del crèdit pressupostari disponible, d'acord als següents criteris indicatius:  
1. Preferència, en la mesura del possible, de les ajudes per a adquisició d'habitatge i, si s'escau, la reparació o rehabilitació.  
2. Gravetat de la problemàtica plantejada, en termes absoluts i relatius.  
3. Actuacions complementàries que contribuesquen a garantir la integració social del col·lectiu afectat.  
4. Abast i idoneïtat de les aportacions i col·laboració oferta pels ajuntaments.  
5. Haver quedat exclòs l'ajuntament en convocatòria anterior per insuficiència dels crèdits assignats.  
Article seté. Resolució.  
1. Correspondrà als titulars de les conselleries convocants de les ajudes, a proposta conjunta dels directors generals d'Arquitectura i Habitatge i de Serveis Socials.  
2. En la resolució es determinarà l'abast de les ajudes i compromisos assumits per les diferents administracions col·laboradores. Tindrà caràcter vinculant, una vegada notificada, sense necessitat de formalització de conveni de col·laboració.  
No obstant això, els ajuntaments beneficiaris podran renunciar les ajudes concedides en el termini de 10 dies hàbils següents a la recepció de la resolució.  
3. Contra les resolucions es podrà interposar recurs de reposició, previ al contenciós administratiu, en el termini d'un mes a partir de la notificació.  
Article vuité. Pagaments i justificació de la subvenció  
1. Els pagaments s'efectuaran d'acord amb allò establert en la Llei de Pressupostos de la Generalitat Valenciana en matèria de transferències de capital a les corporacions locals. S'haurà de justificar la inversió dels percentatges de la subvenció pagats mitjançant certificació d'obra expedida pel tècnic competent, aprovada per la corporació quan es tracte d'obres i mitjançant exemplars confrontats del contracte de compra i manament de pagament del preu, si es tracta d'adquisicions.  
2. La justificació total de la inversió s'haurà d'efectuar dins del termini establert en el programa d'execució temporal d'actuacions.  
3. L'import de la subvenció, en cap cas podrà ser de tal quantia que, aïlladament o en concurrència amb les atorgades per altres administracions o ens públics, ultrapasse el cost de l'actuació, i s'haurà de reintegrar, si escau, l?excés.  
Article nové. Seguiment.  
1. El control i seguiment de les ajudes i actuacions corresponents, correspondrà de forma conjunta a les conselleries d'Obres Públiques, Urbanisme i Transports i a la de Treball i Afers Socials.  
2. El seguiment i l?establiment dels criteris per a recol·locar a les famílies afectades s'efectuarà en coordinació amb els equips de serveis socials municipals i tècnics de la Direcció General de Serveis Socials.  
DISPOSICIO DEROGATORIA UNICA  
Queda derogada l?ordre conjunta, d?1 d'octubre de 1990, del Conseller d'Obres Públiques, Urbanisme i Transports i del Conseller de Treball i Afers Socials, sense perjudici de la seua aplicació a les situacions jurídiques creades a la seua empara.  
DISPOSICIO FINAL UNICA  
Aquesta ordre conjunta entrarà en vigor l?endemà de la publicació en el Diari Oficial de la Generalitat Valenciana.  
València, 15 d'octubre de 1991.  
El conseller de Treball i Afers Socials,   
MARTIN SEVILLA GONZALEZ  
El conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI